CELEX: 62009FN0062
Language: el
Date: 2009-06-26 00:00:00
Title: Υπόθεση F-62/09: Προσφυγή-αγωγή της 26ης Ιουνίου 2009 — Strack κατά Επιτροπής

15.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/36
            
         Προσφυγή-αγωγή της 26ης Ιουνίου 2009 — Strack κατά Επιτροπής
   (Υπόθεση F-62/09)
   2009/C 193/61
   Γλώσσα διαδικασίας: η γερμανική
   
      Διάδικοι
   
   
      Προσφεύγων-ενάγων: Guido Strack (Κολωνία, Γερμανία) (εκπρόσωπος: H. Tettenborn, Rechtsanwalt)
   
      Καθής-εναγομένη: Επιτροπή των Ευρωπαϊκών Κοινοτήτων
   
      Αντικείμενο και περιγραφή της διαφοράς
   
   Ακύρωση της αποφάσεως της Επιτροπής με την οποία απορρίφθηκαν η ένσταση του προσφεύγοντος της 27ης Νοεμβρίου 2008 ως άνευ αντικειμένου, καθώς και το αίτημά του περί αποζημιώσεως
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 8 Νοεμβρίου 2008 σιωπηρή απόρριψη, εκ μέρους της Επιτροπής, της αιτήσεως που αυτός υπέβαλε στις 8 Μαΐου 2008 και, κατά το μέτρο που είναι αναγκαίο είτε προς τον σκοπό αυτόν είτε στο πλαίσιο του τέταρτου λόγου της υπό κρίση προσφυγής, να ακυρώσει επίσης την απόφαση της Επιτροπής της 27 Μαρτίου 2009 περί απορρίψεως της ενστάσεώς του·
            
         
               —
            
            
               να υποχρεώσει την Επιτροπή να καταβάλει εύλογη αποζημίωση ύψους τουλάχιστον 15 000 ευρώ για τις καθυστερήσεις και τις ζημίες που προκάλεσε, έως την ημερομηνία ασκήσεως της υπό κρίση προσφυγής, τόσο η παράνομη συμπεριφορά που έχει επιδείξει μέχρι σήμερα, όσον αφορά τις διαδικασίες βαθμολογήσεως και προαγωγών, όσο και η μη εφαρμογή, εκ μέρους της, των αποφάσεων T-85/04 και T-394/04·
            
         
               —
            
            
               να υποχρεώσει, επιπλέον, την Επιτροπή να καταβάλει, προς αποκατάσταση άλλων παρόμοιων ζημιών που επίσης προκάλεσε, αποζημίωση υπολογιζόμενη βάσει ποσού 10 ευρώ ανά ημέρα, από την επομένη της ημερομηνίας ασκήσεως της υπό κρίση προσφυγής και μέχρις ότου οι αποφάσεις T-85/04 και T-394/04 εφαρμοσθούν πλήρως με τη νομότυπη περάτωση των επίδικων στις αντίστοιχες υποθέσεις περιόδων βαθμολογήσεως και προαγωγών όσον αφορά τον προσφεύγοντα-ενάγοντα, περάτωση η οποία, σε περίπτωση που γίνει δεκτός ο πέμπτος λόγος, ισοδυναμεί με την καταβολή του συνόλου του ποσού που αυτός ζητεί με τον λόγο εκείνον·
            
         
               —
            
            
               να υποχρεώσει την Επιτροπή να καταβάλει στον προσφεύγοντα-ενάγοντα αποζημίωση ύψους τουλάχιστον 5 000 ευρώ προς ικανοποίηση της ηθικής βλάβης που αυτός υπέστη, καθόσον η τιμή του και η επαγγελματική του φήμη εθίγησαν από τους αναληθείς ισχυρισμούς που περιείχε, πέραν της απορρίψεως της ενστάσεώς του, το από 27 Μαρτίου 2009 έγγραφό της·
            
         
               —
            
            
               να υποχρεώσει την Επιτροπή να καταβάλει στον προσφεύγοντα-ενάγοντα εύλογη αποζημίωση ύψους τουλάχιστον 25 000 ευρώ, καθόσον του στέρησε τη δυνατότητα να βαθμολογηθεί και να προαχθεί νομοτύπως, γεγονός για το οποίο ευθύνεται αποκλειστικώς η Επιτροπή, και
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.